Lillebjørn Nilsen

«Lillebjørn» Bjørn Falk Nilsen (født 21. desember 1950 i Oslo) er en norsk sanger, låtskriver og folkemusiker. Han har vært sentral i norsk visesang og musikkliv siden 1960-årene.Lillebjørn Nilsen er blant annet kjent for låter som

Barn av regnbuen
Far har fortalt
Tanta til Beate
Se alltid lyst på livet
Stilleste gutt på sovesal 1
Alexander Kiellands plassNilsen har turnert i Skandinavia, Frankrike, Sveits, Belgia, Tyskland, Kina og USA.
Nilsen er tildelt fem spellemannpriser, enten som soloartist eller som medlem av en gruppe.


== Karriere ==


=== The Young Norwegians ===
Lillebjørn Nilsen spilte fra 1966 i duoen The Young Norwegians, som besto av ham selv og Bjørn Morisse. Ettersom Bjørn Morisse var den høyeste av de to, fikk han kallenavnet Store-Bjørn, mens Bjørn Nilsen ble kalt Lille-Bjørn. I 1967 begynte Lillebjørn Nilsen på musikklinjen på Hartvig Nissens skole i Oslo. Her traff han Steinar Ofsdal, som ble med i The Young Norwegians. De ga ut noen singler på Troll Records, etterfulgt av albumene Things on our mind og Music. The Young Norwegians ble oppløst i 1968.


=== Filmen Himmel og helvete ===
Lillebjørn Nilsen og Sigrid Huun spilte hovedrollene i Victor Borg og Øyvind Vennerøds propagandafilm Himmel og helvete (1969), som handler om ungdommer som ruser seg og utforsker «virkningene» av rusmidlene cannabis og LSD.


=== 1970-årene ===
Gjennombruddet kom i 1973 da han blant annet ga ut albumet Portrett med med sine egne tekster og melodier. Sist i 1970-årene deltok han i gruppa Ballade! sammen med Lars Klevstrand, Åse Kleveland og Birgitte Grimstad. Han turnerte også ofte med Steinar Ofsdal. Samarbeidet med Hot Club de Norvège og Jon Larsen startet i 1982 med «Tanta til Beate».


=== Gitarkameratene ===
Lillebjørn Nilsen dannet i 1988 gruppa Gitarkameratene sammen med Jan Eggum, Halvdan Sivertsen og Øystein Sunde. Samarbeidet tok slutt i 1994 etter to plateutgivelser og omfattende turneer. Det ble gjenopptatt i 2010. 


=== Gitarbok ===
Han er forfatter av Lillebjørns Gitarbok, som siden 1973 er utkommet i et samlet opplag på 200 000 eksemplarer – det høyeste opplag for noen musikkpedagogisk lærebok eller visebok i Norge noensinne.


=== Solokarrieren siden 1993 ===
Etter albumet Nære Nilsen (1993) har Lillebjørn Nilsen ikke utgitt eller fremført nye sanger, med unntak av flere bidrag på hyllestalbum til både Vidar Sandbeck (både alene og sammen med Gitarkameratene) og Erik Bye (der han sang visen Anna Lovinda).
Lillebjørn Nilsens holder en årlig sommerkonsert på Rockefeller i Oslo. I 2010-årene har han flere ganger hatt med seg datteren, Siri Nilsen, på scenen på disse konsertene. Siri Nilsen spiller ukulele og synger. I 2017 var Tove Kampestuen Heyerdahl oppvarmingsartist på sommerkonserten, men underveis dukket også Kari Svendsen opp på scenen og fremførte noen av Nilsens sanger.

Lillebjørn Nilsen deltok på Minnemarkeringen i Oslo 22. juli 2012 som var en konsert for ettårsmarkeringen for terrorangrepene i Norge 2011. Han fremførte God Natt Oslo og Barn av regnbuen.
Inspirasjonskilder for Lillebjørns Nilsens diktning finner man såvel i norsk folkemusikk som i den amerikanske singer-/songwriter-tradisjonen; Bob Dylan og Pete Seeger er artister som har inspirert ham. Nilsen og Seeger sang sammen på Tønder visefestival i 1990.


== Diskografi ==


=== Utgivelser om soloartist ===


==== Album ====
Tilbake (1971)
Portrett (1973)
På stengrunn (1973), med Jon Arne Corell, Kari Svendsen, Lars Klevstrand, Steinar Ofsdal & Carl Morten Iversen
…og Fia hadde sko (1974, gjenutgitt i 1995 som Haba Haba)
Byen med det store hjertet (1975)
Hei fara! Norske folkeviser (1976)
Lillebjørn Nilsens beste (1978)
Oslo 3 (1979)
Live at Sioux Falls (1979/80), med Steinar Ofsdal
Original Nilsen (1982)
Lillebjørn Nilsens utvalgte (1984)
Hilsen Nilsen (1985)
Tekst og musikk: Lillebjørn Nilsen (1986)
Sanger (1988)
SuperStars (1989)
Nære Nilsen (1993)
40 spor: Nilsens 40 beste (1996)
Stilleste gutt på sovesal 1 (2010)
Postkort fra Lillebjørn (2012)


==== Singler ====
«Barn av regnbuen»/«Alle duene» (1973)
«Balladen om Nancy Drew»/«Rett west» (1973), med Knutsen & Ludvigsen & Gerd Gudding
«Haba Haba»/«Kirsebæret» (1974)
«Byen med det store hjertet»/«Brevet» (1975)
«Bysommer»/«Stilleste gutt på sovesal 1» (1979)
«Tanta til Beate»/«Se alltid lyst på livet» (1982)
«Blå odyssé»/«Sangen om Danmark» (1985)
«Se deg aldri tilbake»/«I den dypeste hemmelighet» (1988)
«Fort gjort å glemme»/«Så nære vi var» (1993)
«1000 søte damer» (1993)
«Oleanna» (2006), med Pete Seeger
«Feriebrev» (2012), med Finn Kalvik & Øystein Sunde


=== Utgivelser med Gitarkameratene ===
AlbumGitarkameratene (1989)
Typisk norsk (1990)
Kanon (2010)Singler«Barn av regnbuen»  (1990)


=== Utgivelser med Ballade! ===
AlbumBallade! På turné (1978)
Ballade! Ekstranummer (1980)
Ballade!s samlede (2005)


=== Utgivelser med The Young Norwegians ===
AlbumThings On Our Mind (1967)
Music (1968)Singler«Plenty Nothingness and Love» / «Det står en friar uti garde» (1966)
«Joys of Love» / «Jug of Punch» (1966)
«Vuggevise for André» / «Goodbye to Your Sparkling Blue Eyes» (1967)
«Grannie» / «Nightingale» (1967)


== Bibliografi ==
1969: 31 viser Gyldendal
1971: Flere viser Gyldendal ISBN 82-05-00341-6
1973: Lillebjørns GITARBOK Gyldendal
1973: 16 sanger av Rudolf Nilsen Gyldendal ISBN 82-05-06225-0
1974: Trubadur til fots Gyldendal ISBN 82-05-06442-3
1977: Haba haba! (barneviser, med egne tegninger) Gyldendal 1977
1986: Tekst og musikk: LILLEBJØRN NILSEN Gyldendal ISBN 82-05-16983-7
1995: Lillebjørns GITARBOK Ad Notam Gyldendal (utvidet)
2004: Tekst og musikk: LILLEBJØRN NILSEN Gyldendal Akademisk ISBN 82-05-32849-8


== Priser og utmerkelser ==


=== Oslo bys kulturpris ===
I 2005 mottok Lillebjørn Nilsen Oslo bys kulturpris for 2004, bl.a. med begrunnelsen «Lillebjørn Nilsen er den visekunstneren som mer enn noen andre har bidratt til Oslos kultur og dens selvforståelse, identitet og stolthet som storby, i den grad at enkelte uttrykk fra hans tekster har gått inn som alminnelige uttrykk i vårt språk.»


=== Liste over pristildelinger ===
1974: Spellemannprisen 1973 i klassen visesang for Portrett
1974: Det Nyes Sølvmikrofon
1981: Spellemannprisen 1980 i klassen visesang for Ekstranummer (som medlem av Ballade!)
1982: Gammleng-prisen i klassen vise
1983: Spellemannprisen 1982 i klassen visesang for Original Nilsen
1983: Prøysenprisen
1984: Oslo bys kunstnerpris
1987: Solprisen Rjukan
1987: Fritt Ords Honnør
1988: Kardemommestipendiet
1990: Æresgitarist Av Sarpsborg by
1991: Årets Spellemann under Spellemannprisen 1990 (som medlem av Gitarkameratene)
1991: Spellemanprisen 1990 i klassen visesang for Typisk norsk (som medlem av Gitarkameratene)
1992: Tekstforfatterfondets Ærespris
1995: Folkemusikprisen i Danmark
2004: Oslo bys kulturpris
2007: Æresprisen «Bypatrioten» – Oslo Byes Vel 2007
2010: Gammleng-prisen – veteranprisen
2013: Rockheim Hall of Fame
2014: Lovisaprisen
2017: St. Hallvard-medaljen
2022: Ridder av 1. klasse av St. Olavs orden


== Referanser ==


== Eksterne lenker ==
Offisielt nettsted 
(en) Lillebjørn Nilsen på Internet Movie Database 
(da) Lillebjørn Nilsen på Filmdatabasen 
(en) Lillebjørn Nilsen på Discogs 
(en) Lillebjørn Nilsen på MusicBrainz 
(en) Lillebjørn Nilsen på Songkick 
(en) Lillebjørn Nilsen på Genius — sangtekster 
(en) Lillebjørn Nilsen på MySpace
Omtale i Norsk pop- og rockeleksikon fra 2005